Çetin Altan

Çetin Altan (1927 s. d. — 2015) - qırımtatar tamırlı Türkiyeli yazıcı, jurnalist, eski mebus.

Çetin Altan 1927 senesinde İstanbulda doğdı. Qartbabasınıñ babası Qırımdan köçken arabacı Ahmet Qıpçaqskiy, qartbabası Harbiye mektebinde ocalıq da yapqan Tatar Hasan Paşa edi. Babası uquqçı Halit bey, anası Nurhayat hanımdır.

Galatasaray Litseyinen, Ankara Universiteti Uquq Fakultetini bitirdi. 1943-1944-de Çınaraltı, Varlık, İstanbul ve Kaynak mecmualarında şiirlerinen yazıları neşir etildi. Sipti kitabı Üçüncü Mevki 1946-da çıqtı. Ulus gazetinde mühbir olıp başlağanı gazetacılıqqa Hürseste devam etti. Daa soñra Halkçı, Tan, Devrim, Milliyet, Yeni Ortam, Hürriyet, Güneş, Akşam, Sabah gazetlerinde ve Çarşaf mecmuasında köşe yazıları yazdı. 

Altannıñ dört romanı bar: "Büyük Gözaltı" (1973 Orhan Kemal Mukâfatı), "Bir Avuç Gökyüzü", "Viski" ve "Küçük Bahçe". Dörtevide Frenk tiline tercime etilgen bu kitaplardan Büyük Gözaltı İsveç tili, Yunan tili, Bulgar tili ve İspan tili; Bir Avuç Gökyüzü İspan tilinen Romen tilinde neşir etildi. 
Çetin Altan 1965-1969 arasında Türkiye İşçi Fırqasından mebus olıp saylandı. Bu vaqıttaki hatıratını "Ben milletvekiliyken" adınen kitaplaştırdı. 

Yazıcınıñ episi oynanğan teatr oyunlarından basılı olğanlar; Çemberler, Mor Defter, Suçlular, Dilekçe ve Tahtaravalli, basılmağanlar Beybaba, Yedinci Köpek, Islıkçı ve Telefon Kimin İçin Çalıyordur. Kavak Yelleri ve Kasırgalarda balalığın añlatqan Çetin Altanıñ, "Aşk Sanat ve Servet"nen "Atatürk'ün Sosyal Görüşleri" adlı eki incelemesi bardır. 

Çetin Altanıñ seyaat yazıları "Al İşte İstanbul" ve "Bir Uçtan Bir Uca" adlarınen neşir etildi. 
Elli senelik yazıcılığında yazğanları sebebinen pek çoq kere makemege berilgen Çetin Altan, ağır cezada 300-den ziyade davalandı. Üç kere tutuqlandı, eki kere maküm oldı ve eki sene apiste qaldı. Çetin Altan köşe yazılarına Milliyet gazetinde devam ete. 2008 senesinde Türkiye Cumhuriyeti Kültür Vekilligi Kültür ve Sanat Büyük Mukâfatını aldı. Apayı Solmaz Kamuran, oğulları özünday yazıcı, jurnalist olğan Ahmet Altan ve Mehmet Altan, qızı Zeynep Bakandır.

 Eserleri 
İlk kitabı: Üçüncü Mevki (1946).

 Teatr oyunları 
 Mor Defter, Tahtaravalli, Dilekçe, Çemberler, Bey Baba, Suçlular, Yedinci Köpek, Islıkçı, Telefon Kimin İçin Çalıyor

 Romanları 
 Bir Avuç Gökyüzü, 
 Küçük Bahçe, 
 Büyük Gözaltı, 
 Viski. 

 İlmi Qurğu Eserleri 
 2027 yılının anıları 

 Siyasiy incelemeleri 
 Kahrolsun Komünizm Diye Diye Globalleşme, 
 Atatürk'ün Sosyal Görüşleri.

 Tarihiy incelemeleri 
 Nar Çekirdekleri, 
 Tarihin Saklanan Yüzü, 
 Aşk, Sanat ve Servet. 

 Denemeleri 
 1,2,3,4,5,6,7,8,9,10, 
 Kopuk Kopuk, 
 Gölgelerin Gölgesi Portreler, 
 Kral Öldü, Yaşasın Kral, 
 Şeytanın Aynaları, 
 Bir Yumak İnsan, 
 Uçuk, 
 Şeytanın Gör Dediği,.
 Kadın, Işık ve Ateş, 
 Yeryüzü Tanrıçaları, 
 Kullar ve Sultanlar, 
 İyiki Şu Köyceğiz Var, azırlagan Solmaz Kâmuran, 

 Külünçli kitapları 
 Zurnada Peşrev Olmaz, 
 Sobe, azırlağan Solmaz Kâmuran, 

 Seyaat kitapları 
 Al İşte İstanbul, 

 Hatıra kitapları 

 Onlar Uyanırken
 Ben Milletvekiliyken, 
 Kavak Yelleri ve Kasırgalar, 

 Antolojileri 
 Dünyada Bırakılmış Mektuplar, 
 Seçmeler

 Biografik ikâyeleri 
 Kalem Bahçelerinden Yedi Hayat, 

Kategoriya:Yazıcılar
Kategoriya:Jurnalistler
Kategoriya:1927 senesinde doğğanlar
Kategoriya:Türkiyedeki Qırımtatar diasporası
Kategoriya:2015 senesinde ölgenler